पाएं अपने शहर की ताज़ा ख़बरें और फ्री ई-पेपरडाउनलोड करें
तलवंडी संघेड़ा गांव में सोमवार रात किसान मजदूर संघर्ष कमेटी शाहकोट के नेता की 51 साल की पत्नी वीना रानी ने अपने घर के कमरे में फंदा लगाकर जान दे दी। दो महीने पहले महिला के बेटे की सिंघु बाॅर्डर पर चल रहे किसान आंदोलन से लौटते समय गोराया के नजदीक सड़क हादसे में मौत हो गई थी। तब से वह बेटे के गम में थी।
पति नाइट ड्यूटी करके लौटा तो कमरे में गार्डर से लटक रही थी बॉडी
वीना रानी के पति कुलदीप राय ने बताया कि वे गांव के नजदीक बैंक में गार्ड हैं। रात खाना खाने के बाद वे ड्यूटी पर चले गए थे। पत्नी और बेटा अमनदीप शर्मा घर के आंगन में सो गए। सुबह करीब 5 बजे वे वापस आए तो बेटे ने दरवाजा खोला। पत्नी को आवाज लगाई तो कोई जवाब नहीं मिला। कमरे में जाकर देखा तो पत्नी छत के गार्डर के साथ फंदा लगा चुकी थी। उन्होंने बताया कि पत्नी वीना बेटे संदीप की मौत के बाद गम में थी। घटना की सूचना तलवंडी संघेड़ा पुलिस को दी तो एएसआई सलिंदर सिंह और एएसआई दलजीत सिंह पुलिस पार्टी के साथ मौके पर पहुंचे। दोनों ने डेडबॉडी पोस्टमार्टम के लिए नकोदर के सिविल अस्पताल में भिजवा दी। मृतका के पति के बयान पर धारा 174 के तहत कार्रवाई की गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn